Thomas er uddannet fra Kolding Design Skole, og har base på værkstedet i Nordhavn, hvor han arbejder sammen med sine 6 ansatte og en lang række freelancere på at lave skulpturer og interaktive kunstinstallationer ud af genbrugsmaterialer i hele verden. Thomas er udover troldende også kendt verden over for sine store genbrugsplastik skulpturer og projekter som Future Forest i Mexico City, mere end 4.000 fuglehuse i genbrugstræ og interaktive street art projekt i Happy Wall. Den Store Troldefolkefest bliver hans største projekt i hjemlandet siden 2016 hvor Thomas Dambo for alvor slog igennem med projektet "De Seks Glemte Kæmper" på Københavns vestegn. Projektet er siden blevet set af millioner af mennesker fra hele verden, og på adskillige lister over de mest spændende ting at lave i nærheden af København.